Diari Oficial de la Generalitat Valenciana


Sumari del DOGV 9974, del 04-11-2024 (2024/11560)

RESOLUCIÓ, de 27 d’octubre de 2024, de la Direcció General de Personal, per la qual es declara parcialment desert el concurs de trasllats específic per a la provisió de diverses places bàsiques amb característiques específiques de personal estatutari sanitari de la categoria professional de facultatiu o facultativa especialistes d’institucions sanitàries dependents de la Conselleria de Sanitat, convocat per la Resolució de 30 d’abril de 2024, en l'especialitat de Bioquímica Clínica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11954

CVE
:   MIJC-P-5699-19950

Data del document
:   27-10-2024

Organisme emissor
:   Conselleria de Sanitat

Tipus de document
:   Resolució

Per la Resolució de 30 d’abril de 2024, de la directora general de Personal, es va convocar un concurs de trasllats específic per a la provisió de diverses places bàsiques amb característiques específiques de personal estatutari sanitari de la categoria professional de facultatiu o facultativa especialistes d’institucions sanitàries dependents de la Conselleria de Sanitat (DOGV 9841, 30.05.2024), que s’especifiquen en l’annex I, el qual inclou places bàsiques amb característiques específiques vacants de l’especialitat de Bioquímica Clínica.

En data 27 de setembre de 2024 es publica en la pàgina web de la Conselleria de Sanitat la relació definitiva de puntuació del concurs de trasllats específic en l’especialitat de Bioquímica Clínica, incorporant l’adjudicació de destinacions.

L’única persona participant en l’esmentat concurs també ho és en el concurs de trasllats ordinari de la mateixa especialitat, a través de les sol·licituds de participació de dates 17.05.2024 y 02.05.2024 respectivament.

De conformitat amb la base 6 de la convocatòria, les destinacions adjudicades seran irrenunciables, llevat que esta renúncia estiga motivada per l’obtenció d’una plaça en virtut de la resolució d’un procediment de mobilitat voluntària concurrent.

Els concursos de trasllats ordinari i específic convocats per les resolucions de la directora General de Personal de data 22 d’abril de 2024 (DOGV 9835, 24.04.2024) i 30 d’abril de 2024 (DOGV 9841, 03.05.2024), respectivament, són concurrents.

Per la Resolució de 26 de setembre de 2024, de la directora general de Personal, s’atorga un termini de 10 dies hàbils a l’única persona participant en el concurs de trasllats específic perquè opte entre continuar participant o presentar la renúncia a la destinació adjudicada en el concurs de trasllats específic.

En data 9 d’octubre de 2024 l’única persona participant en el concurs de trasllats específic de l’especialitat de Bioquímica Clínica presenta la renúncia a la destinació adjudicada.

Per la Resolució de 22 d’octubre de 2024, de la directora general de Personal, s’exclou l’únic participant, Antonio Mora Herranz, de la convocatòria del concurs de trasllats específic.

Per tot el que s’ha exposat, de conformitat amb el que es disposa en la base 6 de la convocatòria, en virtut de la competència atribuïda per l’article 17 del Decret 135/2023, de 10 d’agost, del Consell, pel qual s’aprova el Reglament orgànic i funcional de la Conselleria de Sanitat (DOGV 9661, 14.08.2023),

RESOLC

Declarar parcialment desert el concurs de trasllats específic per a la provisió de diverses places bàsiques amb característiques específiques vacants de facultatiu o facultativa especialistes d’institucions sanitàries dependents de la Conselleria de Sanitat, convocat per la Resolució de 30 d’abril de 2024, de la directora general de Personal (DOGV 9841, 30.05.2024) per a l’especialitat de Bioquímica Clínica, per falta de persones sol·licitants.

La present resolució definitiva, que posa fi a la via administrativa, podrà ser impugnada per la persona interessada mitjançant la interposició d’un recurs contenciós administratiu davant del jutjat contenciós administratiu corresponent, en el termini de dos mesos comptats a partir de l’endemà de ser publicada, de conformitat amb el que disposen els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa; o potestativament, es podrà interposar un recurs de reposició, en el termini d’un mes des de l’endemà de la publicació de la resolució, davant de la Direcció General de Personal, de conformitat amb els articles 123 i 124 de l’esmentada Llei 39/2015 d’1 d’octubre, del procediment administratiu comú de les administracions públiques.

Tot això, sense perjuí que s’utilitze qualsevol altre recurs que s’estime convenient.

  

València, 27 d'octubre de 2024

María Amparo Pinazo Gamir

Directora general de Personal